1271.

Godina **1271** (**[[Rimske brojke|MCCLXXI]]**) bila je redovna godina koja počinje u četvrtak u julijanskom kalendaru.

## Događaji
### Januar/Siječanj &ndash; Mart/Ožujak
* 8. 2. - Umro je srpski arhiepiskop, i brat kralja Uroša, Sava II Nemanjić, svetitelj SPC. Za novog će biti izabran Danilo I, smenjen je već sledeće godine.
* februar? - Mamelučki sultan Baibars uzima templarima *[[Chastel Blanc]]*, "Beli zamak", u Safiti, nedaleko od Tartusa u Siriji.

### April/Travanj &ndash; Jun/Lipanj
* 8. 4. &ndash; Mamelučki sultan Baibars osvaja zamak *[[Krak des Chevaliers]]*, strateško uporište Ivanovačkog viteškog reda u današnjoj Siriji.
** Sultan Bajbars je u ovo doba, nakon opsade, zauzeo i teutonski zamak Montfort na severu dan. Izraela i uništio mu fortifikacije.
* 10. 4. - Stjepan Postum, nepriznati sin ugarskog kralja Andrije II, sastavlja oporuku pred smrt, kojom označava svog malog sina za naslednika svojih pretenzija (Andrija III. Mlečanin, poslednji arpadovski kralj Ugarske, 1290-1301).
* april, prva polovica - Otakar II od Češke je invadirao ugarske zemlje sjeverno od Dunava, zauzima Dévény/Devín, Požun/Bratislavu, Nagyszombat/Trnavu, Njitru.

* 9. 5. - Deveti križarski rat: engleski princ Edward stiže u Akru.
* maj - Bajbars je opsedao Tripoli, sve što je ostalo od grofovije, odustaje zbog Edwardovog dolaska.
* 9. i 15. 5. - Otokar pobjeđuje ugarskog kralja kod Požuna i Mosonmagyaróvára.
* 21. 5. - István V, kralj Ugarske odnosi odlučnu pobjedu nad Otokarovom invazijom na rijeci Rábca, zatim ga progoni sve do Brna. Donjobavarski vojvoda Henrik, Stjepanov šurjak, također je upao u Austriju.
* 21. 5. - Novi francuski kralj Filip III je stigao u Pariz, na povratku iz križarskog rata. Okrunjen je u Reimsu 15. 8..

* jun - Bajbars je pokušao invaziju Kipra, dok je kralj Hugo III u Akri, ali pola egipatske flote se nasukalo, a posada je zarobljena.

### Jul/Srpanj &ndash; Septembar/Rujan
* 2. 7. - Požunski mir između Ugarske i Češke. Ugarski kralj Stefan V kao svoje vazale pominje Belu Rostislavljevića, bana Mačve i Bosne, bugarskog pretendenta Jakova Svetoslava, kao i Uroša i "Stefana, mladog kralja Srbije, našeg zeta".

* 9. 8. - Umro je čagatajski kan Ghiyas-ud-din Baraq. Stvarni vladar ovog kanata u Centralnoj Aziji će biti Kaidu (do 1301). Sve vreme je u ratu sa Kublaj-kanom, vladarem Kine.
* kolovoz - Ugarski kralj Stjepan je bio u Bihaću. Grad je u to vrijeme bio slobodna gradska općina.
* 21. 8. - Alphonse, grof Poitiersa i Toulousea, stric novog francuskog kralja, umire u Savoni u Italiji na povratku iz križarskog rata. Četiri dana kasnije umire i njegova supruga Ivana Tuluska. Ona je pokušala preneti svoje nasledstvo na najbližu rođaku, ali će testament biti poništen. Zemlje će pripasti francuskoj kruni (osim Comtat Venaissina, koji po Alfonsovoj želji pripada papi, 1274-1791).

* 1. 9. - Nakon tri godine najduže konklave u povijesti, u Viterbu je konačno izabran papa: arhiđakon Liježa Teobaldo Visconti, pod imenom Grgur X (do 1276). Trenutačno se nalazi u Akri, u križarskom pohodu, u Viterbo stiže sljedećeg februara.
* 9. 9. - Umro je Jaroslav III Tverski, veliki knez Vladimira.
* 12. 9. - Japanski budistički svećenik Nichiren je uhapšen i zamalo pogubljen. Prognan je na otok Sado (do 1274), ovaj događaj se smatra prelomnim u njegovom životu.
* 23. 9. - U Francuskoj je ponovljena odredba pokojnog kralja Luja IX da Jevreji moraju nositi oznaku.

### Oktobar/Listopad &ndash; Decembar/Prosinac
* 29. 10. - U Trogiru otvorena ljekarna, prva u Hrvatskoj (Hrvatski dan ljekarni).
* oktobar/novembar - Umro je Marsilio Zorzi, mletački konte Korčule i Mljeta. Njegov rođak Ruggero dobija Korčulu, ali Mljet traži tamošnji samostan sv. Marije (što mletački senat odobrava 1338).
* oktobar/novembar - Ilhanidski Mongoli nakratko haraju u mamelučkoj Siriji, ne bi li pomogli križarima.

* 18. 12. &ndash; Mongolski vladar Kublaj Kan preimenuje svoju državu u "Yuan" (元 yuán, "iskon, početak"), s efektom od (kineske) nove godine, čime je službeno deklarira kao novo Kinesko Carstvo, odnosno čime formalno započinje vladavina dinastije Yuan (do 1368). Glavni grad je zimska prestonica Hanbalik, pod imenom Dadu, "Velika prestonica", u današnjem Pekingu.

### Kroz godinu
* Marko Polo zajedno sa svojim ocem i stricem iz Venecije otpočinje svoje veliko putovanje na Daleki istok.
* 1271-72 - Moguće vreme putovanja vizantijskog poslanstva u Srbiju, kako bi videli u kakvim okolnostima bi živela njihova princeza - čini im se da je Srbija nije civilizovana a ni Urošu se ne sviđa vizantijska pompa.
* Frankopani su načelnici Senja.
* Goriška grofovija: braća su ranije vladala zajedno a sada je dele - stariji Meinhard IV uzima koruški deo, zapadno od Pustera, a mlađi Albert uzima predačke zemlje oko Gorice i Lienza.
* Karlo Anžujski je u kontaktu sa albanskim plemićima, dogodine je proglašen za kralja Albanije.

## Rođenja

* 8. 9. - Karlo Martel, napuljski princ, ugarski pretendent († 1295)
* 27. 9. - Vaclav II, kralj Češke i Poljske, knez Krakova († 1305)
* 5. 11. - Gazan, ilhanidski vladar Irana († 1304)
* Mihail Jaroslavič, knez Tvera, veliki knez Vladimira, ruski svetitelj († 1318)

## Smrti

* 28. 1. - Izabela Aragonska, kraljica Francuske (* 1248)
* apr.? - Stjepan Postum, nepriznati sin ugarskog kralja Andrije II (* 1236)
* 17. 4. - Izabela Francuska, navarska kraljica (* 1241)
* 9. 8. - Ghiyas-ud-din Baraq, čagatajski kan 
* 21. 8. - Alphonse, grof Poitiersa i Toulousea, kraljev stric (* 1220)
* 25. 8. - Ivana Tuluska, Alfonsova udovica, naslednica Tuluza (* 1220)
* 9. 9. - Jaroslav III Tverski, veliki knez Vladimira (* 1230)
* okt/nov. - Marsilio Zorzi, mletački konte Korčule i Mljeta 

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)